ᱵᱮᱜᱩᱥᱚᱨᱟᱭ

ᱵᱮᱜᱩᱥᱚᱨᱟᱭ ᱫᱚ ᱵᱤᱦᱟᱨ ᱯᱚᱯᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱵᱮᱜᱩᱥᱚᱨᱟᱭ ᱫᱚ ᱛᱟᱞᱟ ᱵᱤᱦᱟᱨ ᱨᱮ ᱯᱟᱲᱟᱣᱜ ᱠᱟᱱᱟ ᱾ ᱑᱘᱗᱐ ᱥᱟᱞᱮᱨᱮ ᱱᱚᱣᱟ ᱫᱚ ᱢᱩᱝᱜᱮᱨ ᱦᱚᱱᱚᱛ ᱨᱮᱱᱟᱜ ᱥᱚᱵᱽ ᱰᱤᱵᱤᱡᱚᱱ ᱞᱮᱠᱟᱛᱮ ᱛᱷᱟᱯᱚᱱ ᱞᱮᱱᱟ ᱾ ᱑᱙᱗᱒ ᱥᱟᱞᱮᱨᱮ ᱵᱮᱜᱩᱥᱚᱨᱟᱭ ᱫᱚ ᱢᱤᱫ ᱯᱷᱩᱨᱜᱟᱹᱞ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾

 ᱚᱛᱱᱮᱛ ᱜᱚᱲᱦᱚᱱ 
ᱵᱮᱜᱩᱥᱚᱨᱟᱭ ᱫᱚ ᱠᱚᱧᱮ ᱵᱤᱦᱟᱨ ᱨᱮ 25°15' ᱟᱨ 25° 45' ᱠᱚᱧᱮ latitude ᱟᱨ 85°45' ᱟᱨ 86°36" ᱥᱟᱢᱟᱝ longitude ᱛᱟᱞᱟᱨᱮ ᱢᱮᱱᱟᱜᱼᱟ ᱾ ᱵᱮᱜᱩᱥᱚᱨᱟᱭ ᱵᱟᱡᱟᱨ ᱫᱚ ᱥᱟᱢᱟᱝ ᱠᱷᱚᱱ ᱯᱟᱪᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱦᱚᱨ ᱥᱟᱶ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱠᱚᱧᱮ ᱱᱟᱠᱷᱟ ᱨᱮ ᱥᱚᱢᱚᱥᱛᱤᱯᱩᱨ, ᱮᱛᱚᱢ ᱨᱮ ᱜᱟᱝ ᱱᱟᱹᱭ ᱟᱨ ᱞᱚᱠᱷᱤᱥᱚᱨᱟᱭ, ᱥᱟᱢᱟᱝ ᱨᱮ ᱠᱷᱚᱜᱽᱰᱤᱭᱟ ᱟᱨ ᱢᱩᱸᱜᱮᱨ ᱟᱨ ᱯᱟᱪᱮ ᱨᱮ ᱥᱚᱢᱚᱥᱛᱤᱯᱩᱨ ᱟᱨ ᱯᱟᱴᱱᱟ ᱦᱚᱱᱚᱛ ᱢᱮᱱᱟᱜᱼᱟ ᱾ 

 ᱮᱰᱢᱤᱱᱤᱥᱴᱨᱮᱴᱤᱵᱽ ᱥᱨᱚᱠᱪᱚᱨ 
ᱥᱚᱵᱽ ᱰᱤᱵᱤᱡᱚᱱ ᱨᱮᱱᱟᱜ ᱮᱞᱮᱞ ᱫᱚ - ᱐᱕
ᱵᱽᱞᱚᱠ ᱠᱚ - ᱑᱔
ᱞᱚᱧᱪᱟᱛ ᱨᱮᱱᱟᱜ ᱮᱞᱮᱞ - ᱒᱕᱗
ᱨᱮᱵᱷᱮᱱᱤᱣ ᱵᱷᱤᱞᱮᱡᱽ - ᱑᱒᱒᱙ ᱜᱚᱴᱟᱝ
ᱡᱚᱛᱚ ᱛᱮ ᱟᱹᱛᱩ ᱮᱞᱮᱞ - ᱑᱑᱙᱘
ᱢᱩᱱᱤᱥᱤᱯᱟᱞ ᱠᱟᱶᱱᱥᱤᱞ ᱵᱮᱦᱟᱛ ᱱᱚᱜᱚᱨ ᱯᱚᱧᱪᱟᱛ ᱵᱟᱠᱷᱟᱨᱤ, ᱵᱟᱞᱤᱭᱟ ᱟᱨ ᱛᱮᱜᱷᱨᱟ ᱾

 ᱦᱚᱲ ᱮᱞᱮᱞ 
᱒᱐᱐᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱱᱚᱣᱟ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱺ ᱵᱮᱜᱩᱥᱚᱨᱟᱭ ᱨᱤᱱ ᱦᱚᱲ ᱮᱞᱮᱞ ᱫᱚ

ᱠᱚᱲᱟ ᱦᱚᱯᱚᱱ ᱺ ᱑᱒᱒᱖᱐᱕᱗
ᱠᱩᱲᱤ ᱦᱚᱯᱚᱱ ᱺ ᱑᱑᱑᱖᱙᱓᱒
ᱡᱚᱛᱚ ᱛᱮ ᱺ ᱒᱓᱔᱒᱙᱘᱙
ᱵᱟᱲᱦᱟᱣ ᱺ ᱒᱙.᱑᱑%

 ᱦᱚᱲ ᱞᱮᱠᱷᱟ 
ᱥᱮᱨᱢᱟ ᱒᱐᱑᱑ ᱥᱟᱞᱮ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱵᱮᱜᱩᱥᱚᱨᱟᱭ ᱨᱮᱱᱟᱜ ᱟᱵᱟᱫᱤ ᱫᱚ ᱓᱓ ᱜᱮᱥᱟᱥᱟᱭ ᱢᱮᱱᱟᱜᱼᱟ ᱾ ᱵᱮᱜᱩᱥᱚᱨᱟᱭ ᱨᱮᱱᱟᱜ ᱦᱚᱲ ᱮᱞᱮᱞ ᱵᱟᱲᱦᱟᱣ ᱫᱚᱨ ᱫᱚ ᱒.᱓ ᱥᱟᱭᱠᱚᱨᱟ ᱥᱮᱨᱢᱟᱠᱤᱭᱟᱹ ᱢᱮᱱᱟᱜᱼᱟ ᱾ ᱱᱚᱰᱮᱱᱟᱜ ᱦᱚᱲ ᱮᱞᱮᱞ ᱨᱮᱭᱟᱜ ᱵᱟᱲᱦᱟᱣ ᱫᱚᱨ ᱫᱚ ᱟᱬᱜᱚ ᱨᱟᱠᱟᱵ ᱟᱠᱟ ᱜᱮ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾ ᱵᱮᱜᱩᱥᱚᱨᱟᱭ ᱨᱮᱱᱟᱜ ᱡᱚᱛᱚ ᱛᱮ ᱟᱵᱟᱫᱤ ᱫᱚ ᱕᱒% ᱠᱚᱲᱟ ᱦᱚᱯᱚᱱ ᱟᱨ ᱔᱘% ᱠᱩᱲᱤ ᱦᱚᱯᱚᱱ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱕% ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱥᱤᱠᱷᱱᱟᱹᱛ ᱫᱚᱨ ᱨᱮᱱᱟᱜ ᱥᱩᱨ ᱥᱩᱯᱩᱨ ᱠᱟᱱᱟ ᱾ ᱱᱚᱰᱮᱱᱟᱜ ᱛᱤᱨᱞᱟᱹ ᱠᱚᱣᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱔᱑% ᱟᱨ ᱠᱚᱲᱟ ᱦᱚᱯᱚᱱ ᱠᱚᱣᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱑% ᱢᱮᱱᱟᱜᱼᱟ ᱾ ᱱᱚᱰᱮᱱ ᱠᱚ ᱑᱕% ᱦᱚᱲ ᱫᱚ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱵᱚᱭᱚᱥ ᱨᱤᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾

 ᱥᱟᱶᱦᱮᱫ ᱟᱨ ᱞᱟᱠᱪᱟᱨ  
ᱵᱮᱜᱩᱥᱚᱨᱟᱭ ᱫᱚ ᱡᱟᱹᱛᱭᱟᱹᱨᱤ ᱚᱱᱚᱬᱦᱤᱭᱟᱹ ᱨᱟᱢᱫᱷᱟᱨᱤ ᱥᱤᱝ ᱫᱤᱱᱠᱚᱨ ᱟᱜ ᱡᱟᱱᱟᱢ ᱛᱷᱟᱱ ᱠᱟᱱᱟ ᱾ ᱩᱱᱤᱭᱟᱜ ᱧᱩᱛᱩᱢ ᱛᱮᱜᱮ ᱵᱟᱡᱟᱨ ᱨᱮᱱᱟᱜ ᱴᱟᱣᱱ ᱦᱚᱞ ᱫᱚ ᱫᱤᱱᱠᱚᱨ ᱠᱚᱞᱟ ᱵᱷᱚᱵᱚᱱ ᱢᱮᱱᱛᱮ ᱩᱯᱨᱩᱢ ᱮ ᱧᱟᱢ ᱟᱠᱟᱫᱼᱟ ᱾ ᱱᱚᱰᱮ ᱫᱚ ᱟᱠᱟᱥ ᱜᱚᱝᱜᱟ ᱨᱚᱝ ᱪᱚᱣᱯᱟᱞ ᱵᱚᱨᱚᱣᱱᱤ, ᱫᱤ ᱯᱷᱮᱠᱴ ᱨᱚᱝ ᱢᱚᱱᱰᱚᱞ, ᱟᱥᱤᱨᱵᱟᱫᱽ ᱨᱚᱝ ᱢᱚᱱᱰᱚᱞ ᱞᱮᱠᱟᱱ ᱟᱹᱰᱤ ᱜᱟᱱ ᱧᱩᱛᱩᱢᱟᱱ ᱠᱷᱮᱞᱚᱸᱰ ᱢᱮᱞᱟᱝᱠᱤ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱛᱷᱚᱠ ᱨᱮ ᱢᱤᱫ ᱥᱚᱨᱮᱥ ᱩᱯᱨᱩᱢ ᱮ ᱟᱢᱮᱴ ᱟᱠᱟᱫᱼᱟ ᱾ ᱡᱟᱹᱛᱤᱭᱟᱹᱨᱤ ᱠᱷᱮᱞᱮᱸᱰ ᱵᱤᱨᱫᱟᱹᱜᱟᱲ ᱠᱷᱚᱱ ᱯᱟᱥ ᱠᱟᱛᱮ ᱚᱰᱚᱠ ᱟᱠᱟᱱ ᱜᱚᱬᱮᱥ ᱜᱚᱣᱨᱚᱵᱽ ᱟᱨ ᱯᱨᱚᱵᱤᱬ ᱜᱩᱧᱡᱚᱱ ᱞᱮᱛᱟᱲ ᱜᱮ ᱥᱟᱶᱦᱮᱫ ᱟᱨ ᱵᱟᱰᱚᱦᱤ ᱥᱟᱶ ᱡᱩᱲᱟᱹᱭ ᱠᱟᱛᱮ ᱵᱷᱟᱹᱜᱤ ᱩᱯᱨᱩᱢ ᱠᱤᱱ ᱟᱢᱮᱴ ᱟᱠᱟᱫᱼᱟ ᱾ ᱦᱚᱱᱚᱛ ᱨᱮᱱᱟᱜ ᱫᱤᱱᱠᱚᱨ ᱵᱷᱚᱵᱚᱱ ᱨᱮ ᱞᱮᱛᱟᱲ ᱜᱮ ᱜᱟᱭᱟᱱ ᱟᱨ ᱵᱟᱰᱚᱦᱤ ᱥᱟᱶ ᱡᱩᱲᱟᱹᱭ ᱟᱠᱟᱱ ᱞᱮᱠᱟᱱ ᱞᱮᱠᱟᱱ ᱞᱟᱠᱪᱟᱨᱮᱛ ᱠᱟᱹᱢᱤᱦᱚᱨᱟ ᱩᱫᱩᱜ ᱥᱚᱫᱚᱨ ᱟᱠᱟ ᱜᱮ ᱛᱟᱦᱮᱸ ᱟᱹᱜᱩ ᱟᱠᱟᱱᱟ ᱾

 ᱥᱟᱹᱠᱷᱭᱟᱹᱛ